# NAVODILA ZA IZPOLNJEVANJE VPISNEGA LISTA - DOKTORSKI ŠTUDIJ (3. STOPNJA) – ŠTUDIJSKO LETO 2025/2026

**Prijava v Študentski informacijski sistem VIS:**

1. **Prva prijava v Študentski informacijski sistem VIS (ob prvem vpisu na Filozofsko fakulteto)**

Odprite internetni brskalnik, v naslovno vrstico vtipkajte [https://vis.ff.uni-lj.si](https://vis.ff.uni-lj.si/) in kliknite tipko *Enter*. Odpre se vstopna stran v Študentski informacijski sistem (VIS), v katerega se prijavite s svojim uporabniškim imenom in geslom.

Za uporabo informacijskih storitev Univerze v Ljubljani potrebujete **digitalno identiteto**, ki jo prevzamete (običajno ob prvem vpisu na fakulteto) preko spletne strani [ID portala](https://id.uni-lj.si/). Navodila za prevzem digitalne identitete prejmete skupaj z vabilom za vpis (velja za tiste, ki se prvič vpisujete na fakulteto). [Prijavo napake](https://id.uni-lj.si/index.php?action=helpdesk&PHPSESSID=tnueao6lmk1t5p99bm5as07o73) oz. težave z digitalno identiteto prijavite na strani [ID portal/prijava napake.](https://id.uni-lj.si/index.php?lang=sl_SI&action=helpdesk&PHPSESSID=tnueao6lmk1t5p99bm5as07o73&PHPSESSID=tnueao6lmk1t5p99bm5as07o73)

**Ko je digitalna identiteta aktivirana, lahko vstopite v Študentski informacijski sistem (VIS),** kjer se odpre vaša osebna stran.

Nadaljujete glede na navodila v nadaljevanju, odvisno od letnika, v katerega se vpisujete.

1. **Prijava študentov v Študentski informacijski sistem VIS - (ponovni vpis, vpis v višji letnik, dodatno leto, podaljšan status)**

Odprite internetni brskalnik, v naslovno vrstico vtipkajte [https://vis.ff.uni-lj.si](https://vis.ff.uni-lj.si/) in kliknite tipko *Enter.* Odpre se vstopna stran v Študentski informacijski sistem (VIS), v katerega se prijavite s svojim uporabniškim imenom in geslom.

Odpre se vaša osebna stran, kjer v meniju levo izberete opcijo »*VPIS« »Vpisni list«.* Odpre se vpisni list za študijsko leto 2024/25. Nadaljujete glede na navodila v nadaljevanju, **odvisno od letnika, v katerega se vpisujete oz. dodatno leto.**

**Uradna oblika komuniciranja s študenti in študentkami na Filozofski fakulteti**

**Od izpolnitve vpisnega lista (ob prvem vpisu na fakulteto) dalje** komunikacija s študenti in študentkami na Filozofski fakulteti poteka **izključno preko študentovega oz. študentkinega elektronskega naslova digitalne identitete UL**, ki se kreira s prevzemom digitalne identitete UL in ima obliko [ab12345@student.uni-lj.si](mailto:ab12345@student.uni-lj.si)**.**

Navedeni el. naslov so študenti in študentke dolžni/-e uporabljati.

Prijava je mogoča le z digitalno identiteto UL, torej uporabniškim imenom in geslom, ki ga uporabljajo za vstop v VIS FF.

Več informacij (tudi glede prijave napak oz. reševanja težav) je na voljo [tukaj,](https://www.ff.uni-lj.si/studij/doktorski-studij-3-stopnja/navodila-postopki-3-stopnja) poglavje »*Uradna oblika komuniciranja s študenti in študentkami na FF«.*

**Prejem računa za plačilo prispevkov za študij in šolnine ter sofinanciranje**

Račun za plačilo prispevkov za študij boste prejeli po elektronski pošti, ko bo vaš vpis zaključen.

Račune za plačilo šolnine boste prejeli naknadno.

Dostop do računa in pregled nad plačanimi in neplačanimi računi je možen v Študentskem informacijskem sistemu (VIS) na zavihku »*MOJI PODATKI«, »Moje finance«.* Račune boste prejeli tudi na študentski e-naslov.

[**Uredba o sofinanciranju doktorskega študija**](http://pisrs.si/Pis.web/pregledPredpisa?id=URED7501)

V primeru, da boste upravičeni do sofinanciranja šolnine v študijskem letu 2025/2026, skladno z Uredbo o sofinanciranju doktorskega študija (Ur.l. RS št. 22/17 in 105/20) ter Pogoji in merili za izbiro kandidatk in kandidatov za sofinanciranje šolnine na doktorskem študiju, sprejetih na Senatu UL, o čemer vas bo fakulteta obvestila po zaključenem vpisu (predvidoma v drugi polovici meseca novembra), plačate le razliko od sofinanciranega zneska do polne šolnine.

Študentom, ki bodo izpolnjevali pogoje za sofinanciranje šolnine bo na podlagi podpisane **Pogodbe o izobraževanju na interdisciplinarnem doktorskem študijskem programu Humanistika in družboslovje** ter **Izjave o izpolnjevanju pogojev za sofinanciranje** samodejno znižan račun za plačilo šolnine.

V kolikor podpisane izjave o izpolnjevanju pogojev za sofinanciranje ne boste priložili, se smatra, da s sofinanciranjem ne soglašate oziroma da ne izpolnjujete pogojev za sofinanciranje v prej navedenih pravnih podlagah.

## VPIS V 1. LETNIK

Po prijavi v Študentski informacijski sistem (VIS) v meniju levo izberete opcijo »*VPIS«, »Vpisni list«.* Odpre se vpisni list za študijsko leto 2025/26, ki ga izpolnite v skladu z navodili v nadaljevanju.

### Izpolnjevanje vpisnega lista

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev … ob čemer bodite pozorni na slovnično pravilen zapis vašega naslova, podatki se morajo ujemati s podatki na vaših osebnih dokumentih).

Nekaterih polj ni mogoče spreminjati. Če so podatki v takšnem polju nepravilni, prosimo, da se obrnete na [Referat za doktorski študij (3. stopnja).](https://www.ff.uni-lj.si/studij/doktorski-studij-3-stopnja)

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

#### Soglasje za uporabo vaših podatkov

Na koncu vpisnega lista ustrezno označite (ne)strinjanje z uporabo vaših osebnih podatkov za različne namene.

#### Fotografija za izdelavo študentske izkaznice

Naložite svojo digitalno fotografijo, ki mora biti v jpg formatu in velikosti vsaj 400 x 503 pik. Natančno navodilo za nalaganje fotografije je na voljo [**tukaj**](https://www.ff.uni-lj.si/sites/default/files/documents/Priloga%203%20Navodilo%20za%20nalaganje%20fotografije.pdf).

Ob nalaganju fotografije je potrebno dosledno upoštevati navodila, saj  **gre za fotografijo, namenjeno identifikaciji, tako da mora biti ustrezna oz. v skladu z navodili, ki so predpisana za osebno izkaznico - več informacij na**[**E-uprava.**](https://e-uprava.gov.si/podrocja/osebni-dokumenti-potrdila-selitev/osebni-dokumenti/osebna-izkaznica/seznam-pogostih-vprasanj/kaksna-fotografija-je-ustrezna-za-izdajo-osebne-izkaznice.html)

POZOR: Fotografijo imejte pripravljeno še pred pričetkom izpolnjevanja vpisnega lista, saj vpisa brez naložene fotografije ne boste mogli zaključiti. To pa lahko pomeni, da se mora v primeru daljše neaktivnosti celoten postopek vpisa ponoviti.

Ob koncu se izpiše celoten vpisni list za študijsko leto 2025/2026. Podatke ponovno preglejte in če je bil vnos pravilen, kliknite »*Potrditev*.«

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.**

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat.

### Tiskanje in oddaja zahtevane dokumentacije

Ko vas sistem obvesti, da ste uspešno oddali vpisni list, na levi strani v meniju izberite **zavihek »*Dokumentacija«***in sledite navodilom v tem zavihku.S klikom na gumb ***Natisni prilogo – pogodbo/soglasje*** se odprejo **priloge**, ki jih natisnete in podpišete.

**Za veljaven vpis** **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana, naslednje dokumente:

* Podpisano pogodbo o izobraževanju,
* izjavo o izpolnjevanju pogojev za sofinanciranje,
* izjavo o zavezi k uresničevanju etičnih načel v skladu z etičnim kodeksom za raziskovalce,
* izjava o plačilu stroškov doktorskega študija v študijskem letu 2025/26 (v kolikor bo plačnik šolnine pravna oseba).

Rok za oddajo zgoraj navedene dokumentacije je **30. 9. 2025.**

POZOR: V primeru oddane nepopolne dokumentacije, vpis ne bo mogoč.

### Prejem oziroma dostop do vpisne dokumentacije

**Študentsko izkaznico** vam bomo poslali takoj, ko bo izdelana, predvidoma v novembru 2025.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025.**

## NEPOSREDNI VPIS V 2. LETNIK (PO MERILIH ZA PREHODE)

Po prijavi v Študentski informacijski sistem (VIS) v meniju levo izberete opcijo »*VPIS«, »Vpisni list«.*. Odpre se vpisni list za študijsko leto 2025/26, ki ga izpolnite v skladu z navodili v nadaljevanju.

### Izpolnjevanje vpisnega lista

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev … ob čemer bodite pozorni na slovnično pravilen zapis vašega naslova, podatki se morajo ujemati s podatki na vaših osebnih dokumentih).

Nekaterih polj ni mogoče spreminjati. Če so podatki v takšnem polju nepravilni, prosimo, da se obrnete na [Referat za doktorski študij (3. stopnja).](https://www.ff.uni-lj.si/studij/doktorski-studij-3-stopnja)

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

#### Soglasje za uporabo vaših podatkov

Na koncu vpisnega lista ustrezno označite (ne)strinjanje z uporabo vaših osebnih podatkov za različne namene.

#### Fotografija za izdelavo študentske izkaznice

Naložite svojo digitalno fotografijo, ki mora biti v jpg formatu in velikosti vsaj 400 x 503 pik. Natančno navodilo za nalaganje fotografije je na voljo [tukaj](https://www.ff.uni-lj.si/sites/default/files/documents/Priloga%203%20Navodilo%20za%20nalaganje%20fotografije.pdf).

Ob nalaganju fotografije je potrebno dosledno upoštevati navodila, saj **gre za fotografijo, namenjeno identifikaciji, tako da mora biti ustrezna oz. v skladu z navodili, ki so predpisana za osebno izkaznico - več informacij na**[**E-uprava.**](https://e-uprava.gov.si/podrocja/osebni-dokumenti-potrdila-selitev/osebni-dokumenti/osebna-izkaznica/seznam-pogostih-vprasanj/kaksna-fotografija-je-ustrezna-za-izdajo-osebne-izkaznice.html)

POZOR: Fotografijo imejte pripravljeno še pred pričetkom izpolnjevanja vpisnega lista, saj vpisa brez naložene fotografije ne boste mogli zaključiti. To pa lahko pomeni, da se mora v primeru daljše neaktivnosti celoten postopek vpisa ponoviti.

Ob koncu se izpiše celoten vpisni list za študijsko leto 2025/2026. Podatke ponovno preglejte in če je bil vnos pravilen, kliknite »*Potrditev*.«

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.**

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat.

### Tiskanje in oddaja zahtevane dokumentacije

Ko vas sistem obvesti, da ste uspešno oddali vpisni list, na levi strani v meniju izberite **zavihek »*Dokumentacija«***in sledite navodilom v tem zavihku.S klikom na gumb ***Natisni prilogo – pogodbo/soglasje*** se odprejo **priloge**, ki jih natisnete in podpišete.

**Za veljaven vpis** **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana, **podpisane priloge**:

* podpisano pogodbo o izobraževanju,
* izjavo o izpolnjevanju pogojev za sofinanciranje,
* izjavo o zavezi k uresničevanju etičnih načel v skladu z etičnim kodeksom za raziskovalce,
* izjava o plačilu stroškov doktorskega študija v študijskem letu 2025/26 (v kolikor bo plačnik šolnine pravna oseba).

Rok za oddajo zgoraj navedene dokumentacije je **30. 9. 2025.**

POZOR: V primeru oddane nepopolne dokumentacije, vpis ne bo mogoč.

### Prejem oziroma dostop do vpisne dokumentacije

**Študentsko izkaznico** vam bomo poslali takoj, ko bo izdelana, predvidoma v novembru 2024.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025.**

## [PONOVNI VPIS V LETNIK](#PONOVNI)

Za **ponovni vpis** v letnik je **treba imeti poravnane vse finančne obveznosti**.

### Izpolnjevanje vpisnega lista

Po prijavi v sistem se vam odpre vaša osebna stran, kjer v meniju levo izberete opcijo »*VPIS / Vpisni list«.* Odpre se vpisni list za študijsko leto 2025/2026.

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev …).

Nekaterih polj ni mogoče spreminjati – če so podatki v takšnem polju nepravilni, prosimo, da se obrnete na [Referat za doktorski študij (3. stopnja)](https://www.ff.uni-lj.si/studij/doktorski-studij-3-stopnja).

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.** Prilog za ponovni vpis ni.

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat.

### Prejem oziroma dostop do vpisne dokumentacije

Če želite podaljšati veljavnost **študentske izkaznice,** jo **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana oziroma jo podaljšate osebno v času uradnih ur.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025.**

## VPIS V 2. LETNIK

Vpis v drugi letnik je oziroma bo mogoč, če ste oziroma boste do **30. 9.** aktualnega leta **izpolnili pogoje za vpis v drugi letnik**, kot so navedeni v naslednjem odstavku in ste **poravnali vse finančne obveznosti.**

*Pogoj za vpis v drugi letnik:*

Pri vpisu v 2. letnik doktorskega študija 3. stopnje, se kot pogoj za napredovanje upoštevajo opravljeni izpiti 1. letnika (organizirane oblike študijskih obveznosti - 40 KT).

Ker je obveznost 1. letnika v skladu s predmetnikom tudi individualno raziskovalno delo v obsegu 20 KT, vam svetujemo, da do vpisa v 3. letnik mentor ovrednoti IRD in ga potrdi kot opravljenega na način, kot velja za ostale izpitne obveznosti (elektronsko sporočilo mentorja na [doktorski.studij@ff.uni-lj.si](mailto:doktorski.studij@ff.uni-lj.si) ; ocena: opravljeno).

POZOR: Vpis v višji letnik ne bo mogoč, če do 30. 9. 2025 ne boste izpolnili pogojev za vpis v drugi letnik.

### Zunanji izbirni predmet

Vsi študenti morajo ob vpisu v 2. letnik navesti zunanji izbirni predmet, v kolikor zunanji izbirni predmet ni bil določen ob potrjevanju individualiziranega študijskega programa (IŠP).

*Študent v dogovoru z mentorjem in skladno z dispozicijo svoje doktorske naloge izbere predmete v skupni vrednosti 10 ECTS z drugih študijskih področij doktorskega študijskega programa HiD, drugih doktorskih študijskih programov UL, izmed predmetov, ki jih razpiše UL in omogočajo osvajanje generičnih znanj in spretnosti (generic skills), ali z doktorskih študijskih programov drugih univerz, inštitutov in mednarodnih doktorskih šol.*

Zunanji izbirni predmet ***prijavite pred vpisom v 2. letnik tako***, da v informacijskem sistemu VIS-u v levem meniju izberete ***PRIJAVA DISPOZICIJE*** –klik na ***Prijava dispozicije in zip*** – IZBERI - ***Zunanji izbirni predmet 3. stopnja (2. letnik)***

V anketo vnesete naslednje podatke:

* Ime predmeta(-ov) v slovenščini in KT;
* Ime predmeta(-ov) v angleščini in KT;
* Izvajalca predmeta(-ov) (z njegovo habilitacijo: doc. dr., izr. prof. dr., prof. dr.);
* Institucijo na kateri je predmet(-i) akreditiran(-i) (ime institucije, ulica in kraj).

Izbran(-i) predmet(-i) **mora(-jo) skupaj obsegati najmanj 10 KT**.

Izberete **ODDAJ**  – **TISKANJE** *(Mentor poda svoje soglasje s podpisom na natisnjenem obrazcu)*.

### Izpolnjevanje vpisnega lista

Po prijavi v sistem se vam odpre vaša osebna stran, kjer v meniju levo izberete opcijo   
»*VPIS / Vpisni list«.* Odpre se vpisni list za študijsko leto 2025/2026.

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev …).

Nekaterih polj ni mogoče spreminjati – če so podatki v takšnem polju nepravilni, prosimo, da se obrnete na [Referat za doktorski študij (3. stopnja).](https://www.ff.uni-lj.si/studij/doktorski-studij-3-stopnja)

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

Ob koncu se izpiše celoten vpisni list za študijsko leto 2025/2026. Podatke ponovno preglejte in če je bil vnos pravilen, kliknite »*Potrditev«*.

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.**

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat

### Tiskanje in oddaja zahtevane dokumentacije

Ko vas sistem obvesti, da ste uspešno oddali vpisni list, na levi strani v meniju izberite **zavihek »*Dokumentacija«***in sledite navodilom v tem zavihku.S klikom na gumb ***Natisni prilogo – pogodbo/soglasje*** se odprejo **priloge**, ki jih natisnete in podpišete.

**Za veljaven vpis** **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana, **podpisane priloge**:

* podpisano pogodbo o izobraževanju,
* izjavo o izpolnjevanju pogojev za sofinanciranje,
* anketo - obrazec o izbirnem predmetu,
* izjava o plačilu stroškov doktorskega študija v študijskem letu 2025/26 (v kolikor bo plačnik šolnine pravna oseba).

Rok za oddajo zgoraj navedene dokumentacije je **30. 9. 2025.**

POZOR: V primeru oddane nepopolne dokumentacije, vpis ne bo mogoč.

### Prejem oziroma dostop do vpisne dokumentacije

Če želite podaljšati veljavnost **študentske izkaznice,** jo **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana oziroma jo podaljšate osebno v času uradnih ur.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025.**

## VPIS V 3. OZ. 4. LETNIK

Vpis v tretji oziroma četrti letnik je oziroma bo mogoč, če ste oziroma boste do **30. 9.** aktualnega študijskega leta **izpolnili pogoje za vpis v tretji ozirom četrti letnik**, kot so navedeni v naslednjih dveh odstavkih in ste **poravnali vse finančne obveznosti**.

Za vpis v 3. letnik doktorskega študija 3. stopnje je pogoj potrjena dispozicija doktorske disertacije na Senatu Filozofske fakultete in opravljen zunanji izbirni predmet.

Za vpis v 4. letnik doktorskega študija 3. stopnje je pogoj potrjena dispozicija doktorske disertacije na Senatu Univerze v Ljubljani.

Svetujemo vam, da sproti poskrbite tudi za vpis ocene IRD predmetov, ki jih ovrednoti mentor na način, kot velja za ostale izpitne obveznosti (elektronsko sporočilo mentorja na [doktorski.studij@ff.uni-lj.si](mailto:doktorski.studij@ff.uni-lj.si) ; ocena: opravljeno).

POZOR: Vpis v višji letnik ne bo mogoč, če do 30. 9. 2025 ne boste izpolnili pogojev za vpis v tretji oziroma četrti letnik.

### Izpolnjevanje vpisnega lista

Po prijavi v sistem se vam odpre vaša osebna stran, kjer v meniju levo izberete opcijo   
»*VPIS / Vpisni list«.* Odpre se vpisni list za študijsko leto 2025/2026.

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev …).

Nekaterih polj ni mogoče spreminjati – če so podatki v takšnem polju nepravilni, prosimo, da se obrnete na [Referat za doktorski študij (3. stopnja).](https://www.ff.uni-lj.si/studij/doktorski-studij-3-stopnja)

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

Ob koncu se izpiše celoten vpisni list za študijsko leto 2025/2026. Podatke ponovno preglejte in če je bil vnos pravilen, kliknite »*Potrditev«*.

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.**

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat

### Tiskanje in oddaja zahtevane dokumentacije

Ko vas sistem obvesti, da ste uspešno oddali vpisni list, na levi strani v meniju izberite zavihek »*Dokumentacija«* in sledite navodilom v tem zavihku.S klikom na gumb *Natisni prilogo – pogodbo/soglasje* se odprejo **priloge**, ki jih natisnete in podpišete.

**Za veljaven vpis** **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana, **podpisane priloge**:

* podpisano pogodbo o izobraževanju,
* izjavo o izpolnjevanju pogojev za sofinanciranje,
* izjava o plačilu stroškov doktorskega študija v študijskem letu 2025/26 (v kolikor bo plačnik šolnine pravna oseba).

Rok za oddajo zgoraj navedene dokumentacije je **30. 9. 2025.**

POZOR: V primeru oddane nepopolne dokumentacije, vpis ne bo mogoč.

### Prejem oziroma dostop do vpisne dokumentacije

Če želite podaljšati veljavnost **študentske izkaznice,** jo **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana oziroma jo podaljšate osebno v času uradnih ur.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025**

## VPIS V DODATNO LETO

Za **vpis v dodatno leto,** je **treba imeti poravnane vse finančne obveznosti**.

### Izpolnjevanje vpisnega lista

Po prijavi v sistem se vam odpre vaša osebna stran, kjer v meniju levo izberete opcijo »*VPIS / Vpisni list«.* Odpre se vpisni list za študijsko leto 2025/2026.

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev …).

Nekaterih polj ni mogoče spreminjati – če so podatki v takšnem polju nepravilni, prosimo, da se obrnete na [Referat za doktorski študij (3. stopnja)](https://www.ff.uni-lj.si/studij/doktorski-studij-3-stopnja).

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.** Prilog za vpis v dodatno leto ni.

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat.

### Prejem oziroma dostop do vpisne dokumentacije

Če želite podaljšati veljavnost **študentske izkaznice,** jo **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana oziroma jo podaljšate osebno v času uradnih ur.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025.**

## PODALJŠANJE STATUSA

Za **podaljšanje statusa** je **treba imeti odobreno prošnjo in poravnane vse finančne obveznosti**.

### Izpolnjevanje vpisnega lista

Po prijavi v sistem se vam odpre vaša osebna stran, kjer v meniju levo izberete opcijo »*VPIS / Vpisni list«.* Odpre se vpisni list za študijsko leto 2025/2026.

Vpisni list že vsebuje večino vaših podatkov. Prosimo, da jih natančno preverite, popravite morebitne pomanjkljivosti oz. spremenite tiste podatke, ki niso več aktualni (naslovi, telefonske številke, zaposlitev …).

Nekaterih polj ni mogoče spreminjati – če so podatki v takšnem polju nepravilni, prosimo, da se obrnete na [Referat za doktorski študij (3. stopnja)](https://www.ff.uni-lj.si/studij/doktorski-studij-3-stopnja).

Ko pregledate in izpolnite prvo stran vpisnega lista, kliknite »*Potrditev«*. Nato nadaljujte z izpolnjevanjem in potrjevanjem vseh naslednjih strani.

Ob uspešno oddanem vpisnem listu se bo izpisalo *»Vpisni list je uspešno oddan«.* **Vpisnega lista ni potrebno natisniti.** Prilog za vpis v podaljšano leto ni.

POZOR: Zgolj v VIS-u oddan vpisni list še ne pomeni, da ste dejansko tudi vpisani. Vpisni postopek dokončno zaključi referat.

### Prejem oziroma dostop do vpisne dokumentacije

Če želite podaljšati veljavnost **študentske izkaznice,** jo **pošljite po navadni pošti**, na naslov Filozofske fakultete, Referat za doktorski študij, Aškerčeva cesta 2, 1000 Ljubljana oziroma jo podaljšate osebno v času uradnih ur.

Do **potrdila o vpisu** lahko kadarkoli dostopate preko zavihka »*MOJI PODATKI«, »Potrdilo o vpisu«* v vašem Študentskem informacijskem sistemu (VIS), lahko ga tudi natisnete.

**Vpis poteka vključno do 30. 9. 2025.**